open-index/open-wikipedia-markdown huggingface dataset:
Jörg Böhme

**Jörg Böhme** (s. 22. tammikuuta 1974 Hohenmölsen) on saksalainen entinen jalkapalloilija, pelipaikaltaan keskikenttäpelaaja. Peliuransa jälkeen hän on toiminut valmentajana.

Böhme pelasi Bundesliigassa 233 ottelua edustaen Eintracht Frankfurtia, TSV 1860 Müncheniä, DSC Arminia Bielefeldiä, FC Schalke 04:ää ja Borussia Mönchengladbachia. 2. Bundesliigassa hän pelasi 43 ottelua FC Carl Zeiss Jenan, 1. FC Nürnbergin ja Arminia Bielefeldin joukkueissa. Böhme voitti Saksan cupin Schalke 04:ssä kausina 2000–2001 ja 2001–2002. Molemmilla kausilla Schalke 04 oli loppuottelussa myös Saksan liigacupissa häviten kuitenkin kummallakin kerralla.

Saksan maajoukkueessa Böhme pelasi vuosina 2001–2003 kymmenen ottelua. Hän oli mukana saavuttamassa MM-hopeaa 2002.

Keväällä 2014 Böhme valmensi FC Energie Cottbusia 2. Bundesliigassa.

## Lähteet
The Lords of the New Church (albumi)

**The Lords of the New Church** on rockyhtye The Lords of the New Churchin esikoislevy vuodelta 1982.   

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Stiv Bator – laulu
* Brian James – kitara, taustalaulu
* Dave Tregunna – basso, taustalaulu
* Nick Turner – rummut
* Matt Irving – syntetisaattori
* Simon Lloyd – torvet
* Steve Thompson – torvet

## Arviot
* Allmusic:  

## Aiheesta muualla
* The Lords of the New Church discogs.com -sivustolla

## Lähteet
Max Gradel

**Max-Alain Gradel** (s. 30. marraskuuta 1987 Abidjan) on norsunluurannikkolainen jalkapalloilija, joka on pelannut seuratasolla Ranskassa ja Englannissa. Oikeajalkainen Gradel on pelipaikaltaan oikea laitahyökkääjä. Hän kuuluu myös Norsunluurannikon jalkapallomaajoukkueeseen.

## Seurajoukkueura
Gradel aloitti ammattilaisuransa Leicester Cityssä. Kauden 2007–2008 hän oli lainalla Ykkösliigan AFC Bournemouthissa, jossa hän teki 34 ottelussa yhdeksän maalia. Seuraavalla kaudella hän pelasi Leicesterin paidassa 27 ottelua ja teki yhden maalin, kun seura nousi Ykkösliigasta Mestaruussarjaan voitettuaan Ykkösliigan mestaruuden.

Lokakuussa 2009 Gradel siirtyi lainalle Ykkösliigan Leeds Unitediin. Lainasopimus muuttui myöhemmin pysyväksi sopimukseksi. Leeds nousi kaudeksi 2010–2011 Mestaruussarjaan ja Gradel pelasi seurassa vuosien 2009–2011 aikana 63 ottelua ja teki 22 maalia.

Elokuussa 2011 Gradel siirtyi Ranskan Ligue 1:n AS Saint-Étienneen, jossa hän teki pääsarjadebyyttinsä syyskuussa 2011 Lilleä vastaan. Avausmaali syntyi AC Ajaccion verkkoon saman vuoden marraskuussa. Avauskaudellaan Gradel teki 29 pelissä kuusi maalia. Kaudella 2012–2013 hän onnistui kolmesti maalinteossa 23 pelissä. Tuolla kaudella hän voitti myös seuran kanssa Ranskan liigacupin. Kolmannella kaudellaan seurassa eli kaudella 2013–2014 hän teki 18 pelissä viisi maalia. Syksyllä 2014 hän debytoi myös Eurooppa-liigassa. Hän pelasi Ranskan pääsarjassa kaudella 2014–2015 yhteensä 31 ottelua, joissa teki 17 maalia.  Hän siirtyi Englannin valioliigan Bournemouthiin 10 miljoonan euron siirtosummalla kesällä 2015.

## Maajoukkueura
Gradel debytoi Norsunluurannikon jalkapallomaajoukkueessa kesäkuussa 2011 Beniniä vastaan. Avausmaali syntyi elokuussa 2012 harjoitusottelussa Venäjän verkkoon. Hän kuului joukkueeseen hopeaan päättyneissä vuoden 2012 Afrikan-mestaruuskilpailuissa sekä myös vuoden 2014 MM-kilpailuissa, joissa hän pelasi yhdessä Norsunluurannikon kolmesta alkulohkon ottelusta. Helmikuussa 2015 Gradel voitti Norsunluurannikon kanssa Afrikan mestaruuden. Gradel teki turnauksessa kaksi osumaa.

## Lähteet

## Aiheesta muualla
* 
* http://www.fifa.com/worldfootball/statisticsandrecords/players/player=353119/index.html 
* http://www.national-football-teams.com/player/42723/Max_Gradel.html
* http://nr.soccerway.com/players/mark-alain-gradel/53399/
Castlevania: Lords of Shadow – Mirror of Fate

**Castlevania: Lords of Shadow - Mirror of Fate** () on MercurySteamin kehittämä ja Konamin julkaisema toimintaseikkailupeli. Peli on julkaistu vuonna .

Peli kuuluu *[[Castlevania (pelisarja)|Castlevania]]*-pelisarjaan.

## Pelattavuus
Pelin ohjattavuus perustuu pääsääntöisesti *Super Castlevania IV:hen*, mutta sekoittaa myös ei-lineaarista *metroidvania*-tyyliä sarjan muista peleistä.

## Hahmot
* Simon Belmont
* Trevor Belmont / Alucard
* Gabriel Belmont / Dracula

## Aiheesta muualla
*
Is Nothing Sacred?

**Is Nothing Sacred?** on rockyhtye The Lords of the New Churchin albumi vuodelta 1983.   

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Stiv Bator – laulu
* Brian James – kitara, taustalaulu
* Nicky Turner – rummut, taustalaulu 
* Dave Tregunna – basso, taustalaulu
* Matt Black – syntetisaattori, kosketinsoittimet
* Rudi Thomson – tenorisaksofoni, trumpetti
* Simon Lloyd – alttosaksofoni, trumpetti

## Arviot
* Allmusic:  

## Aiheesta muualla
* Is Nothing Sacred? discogs.com -sivustolla

## Lähteet
Wolfgang Bösl

**Wolfgang Bösl** (s. 19. elokuuta 1989 Berchtesgaden) on saksalainen uransa lopettanut yhdistetyn hiihtäjä. Hän edusti SK Berchtesgadenia.

Bösl debytoi yhdistetyn maailmancupissa tammikuussa 2010 Schonachin normaalimäen ja kymmenen kilometrin hiihdon kilpailussa sijoittuen sijalle 16. Näin ollen hän saavutti heti ensimmäiset maailmancupin pisteensä. Böslin paras sijoitus maailmancupin osakilpailussa on yhdeksäs sija, jonka hän saavutti Almatysta suurmäen ja kymmenen kilometrin hiihdon kilpailusta helmikuussa 2013. Continental Cupin osakilpailusta Bösl on saavuttanut kolme voittoa ja yhteensä 14 palkintosijaa. Kaudella 2013-2014 hän sijoittui cupin kokonaispisteissä toiseksi. 

Bösl on saavuttanut nuorten MM-kilpailusta kaksi joukkuekilpailun mitalia, kultaa vuonna 2008 Zakopanesta ja pronssia seuraavana vuonna Štrbské Plesosta.

## Lähteet
George North

**George Philip North** (s. 13. huhtikuuta 1992 King's Lynn, Englanti) on waleslainen rugby union -pelaaja. Hän edustaa Englannin valioliigassa pelaavaa Northampton Saintsia. North on 193 senttimetriä pitkä ja painaa 109 kilogrammaa.

## Seurajoukkueura
North on edustanut Northampton Saintsia huhtikuusta 2013 asti. Vuodet 2010–2013 hän edusti walesilaista Pro 12 -sarjassa pelaavaa Scarletsia tehden 45 pelissä 70 maalia. Vuonna 2010 hän pelasi ammattilaisuransa ensimmäisessä seurassa, Walesin pääsarjan Llandoveryssä. North voitti Saintsin kanssa Englannin valioliigan mestaruuden kaudella 2013–2014, kun finaalissa kaatui Saracens.

## Maajoukkueura
North on pelannut Walesin rugby union -maajoukkueessa vuodesta 2010 asti. Hänestä tuli nuorin debyytissään maalin tehnyt pelaaja, kun hän osui maaliin debyyttiottelussaan Etelä-Afrikkaa vastaan. 

Vuonna 2013 North pelasi kolme ottelua British and Irish Lions -joukkueessa.

## Muuta
Northin isä on kotoisin Englannista ja äiti Walesista. Hänen tyttöystävänsä on ratapyöräilyn maailmanmestari Becky James.

## Lähteet
Adámantas

**Adámantas** (; ) on Kreikan kylä, joka sijaitsee Míloksen saarella. Se kuuluu hallinnollisesti Míloksen kuntaan, Míloksen alueyksikköön ja Etelä-Egean saarten alueeseen. Kylän väkiluku on 1&nbsp;347 (vuonna 2011). Kylä muodostaa oman kyläyhdyskuntansa (Δημοτική Κοινότητα Αδάμαντος, *Dimotikí Koinótita Adámantos*).

Adámantas, suomeksi ”Timantti”, on Míloksen pääsatama ja kaupallinen keskus. Se sijaitsee saaren pohjoisosassa luonnonsatamalahden rannalla. Kylästä on matkaa saaren pääkylän Plákaan noin neljä kilometriä. Kylän perustivat vuonna 1835 Kreetan Sfakiásta tulleet pakolaiset. Kylän nähtävyyksiin kuuluvat muun muassa bysanttilaisaikainen Pyhän kolminaisuuden (*Agía Triáda*) kirkko museoineen sekä Míloksen kaivosmuseo.

## Lähteet

## Aiheesta muualla
Aiánteio

**Aiánteio** (; ; myös *Eántio*) on Kreikan kaupunki, joka sijaitsee Salamiin saarella. Se kuuluu hallinnollisesti Salamiin kuntaan, Saarten alueyksikköön ja Attikan alueeseen. Kaupungin väkiluku on 4&nbsp;860 (vuonna 2011).

Aiánteio sijaitsee Salamiinlahden etelärannalla. Se on Salamiin saaren toiseksi suurin asutus. Aiánteio muodostaa myös laajemman kaupunkiyhdyskunnan (Δημοτική Κοινότητα Αιαντείου, *Dimotikí Koinótita Aianteíou*), johon kuuluvat varsinaisen Aiánteion kaupungin lisäksi kylät Dimítrani, Kanákia, Kolónes, Maroúdi, Pérani ja Peristéria sekä saaret Gaïdoúri, Kanákia, Péra, Peristéria ja Trínisa. Koko yhdyskunnan väkiluku on 5&nbsp;888.

## Lähteet
Aloprónoia

**Aloprónoia** () on Kreikan kylä, joka sijaitsee Síkinoksen saarella. Se kuuluu hallinnollisesti Síkinoksen kuntaan, Thíran alueyksikköön ja Etelä-Egean saarten alueeseen. Kylän väkiluku on 89 (vuonna 2011).

Aloprónoia sijaitsee Síkinoksen etelärannikolla noin neljä kilometriä saaren pääkylästä Síkinoksen kylästä eli Chórasta etelään. Se on Síkinoksen pääsatama sekä saaren turismin keskus.

## Lähteet
Anópoli (Chaniá)

**Anópoli** (; ) on Kreikan kylä, joka sijaitsee Kreetan saarella. Se kuuluu hallinnollisesti Sfakián kuntaan, Chanián alueyksikköön ja Kreetan alueeseen. Kylän väkiluku on 242 (vuonna 2011).

Anópoli sijaitsee Kreetan eteläosassa lähellä saaren etelärannikkoa luoteeseen Chóra Sfakíonista. Matkaa Chóra Sfakíoniin on linnuntietä noin viisi kilometriä ja serpentiinitietä pitkin noin 12 kilometriä. Kylä on ottanut nimensä antiikin ajan Anopoliin kaupungista, joka sijaitsi sen lähellä. Nykyinen kylä tunnetaan yhtenä Kreetan perinteisimmistä. Tämä on osittain seurausta siitä, että Sfakián seutu vältti muuta Kreetaa pidempään osmanimiehityksen ja toimi myöhemmin kreetalaisen vastarinnan keskuksena. Kapinaa osmanivaltaa vastaan 1700-luvulla johtanut Daskalogiánnis eli Ioánnis Vláchos oli kotoisin Anópolista.

Anópoli muodostaa myös laajemman kyläyhdyskunnan (Τοπική Κοινότητα Ανωπόλεως, *Topikí Koinótita Anopóleos*), johon kuuluvat varsinaisen Anópolin kylän lisäksi kylät Foínikas, Livanianá, Loutró ja Lýkos. Koko yhdyskunnan väkiluku on 334.

## Lähteet

## Aiheesta muualla
Anthiró

**Anthiró** (; ) on Kreikan kylä, joka kuuluu hallinnollisesti Argithéan kuntaan, Kardítsan alueyksikköön ja Thessalian alueeseen. Kylän väkiluku on 167 (vuonna 2011). Anthiró on Argithéan kunnan kuntakeskus.

Anthiró sijaitsee linnuntietä noin seitsemän kilometriä Argithéasta ja noin 40 kilometriä Kardítsasta länteen. Se muodostaa myös laajemman kyläyhdyskunnan (Τοπική Κοινότητα Ανθηρού, *Topikí Koinótita Anthiroú*), johon kuuluvat varsinaisen Anthirón kylän lisäksi Ágioi Apóstoloi, Koúkkos, Kritsári, Lagkádi, Metamórfosi, Potamiá ja Spiliá. Koko yhdyskunnan väkiluku on 462.

## Lähteet
Delicate and Jumpy

**Delicate And Jumpy** on yhdysvaltalaisen Fania All Stars -yhtyeen studioalbumi vuodelta 1976.

Yhdysvaltalainen levy-yhtiö on Fania Records, Inc., 888 Seventh Avenue, New York, N.Y. 10019. Isossa-Britanniassa tehdyn painoksen valmistaja ja jakelija on Island Records Ltd., 22 St. Peter’s Square, London W.6.

Tuottajina ovat toimineet Gene Page, Billy Page ja Jerry Masucci. 

Sovittaja ja orkesterin johtaja on Gene Page. Kappaleen "Picadillo" torvisovitukset on tehnyt George Annis.

## Kappaleet

Musiikkikustantaja on Blue Mountain Music Ltd paitsi 2: Warner Bros Music Ltd, 4: Screen Gems-Columbia. 

Musiikkikustantaja on Blue Mountain Music Ltd paitsi 1: Southern Music Ltd, 4: Copyright Control.

## Kokoonpano

* Ray Barretto – congarummut
* Papo Lucca – piano
* Nicky Marrero – timbaalit
* Johnny Pacheco – huilu, lyömäsoittimet
* Roberto Roena – bongorummut
* Bobby Valentin – basso

sekä vierailijana

* Steve Winwood – kitara

## Muita tuotantotietoja

* tuotannon järjestelijä: Olivia Page
* äänittäjät: David Hassinger ja Greg Ladanyi
* masterointistudio: The Mastering Lab, Hollywood
* masteroija: Mike Reese
* musiikin valmistelu (preparation): George Annis
* valokuvat: Lee Marshall, paitsi Roberto Roenasta Dominique
* kannen valmistaja: Press & Post Ltd.
* Suomen maahantuoja: Scandia 

## Lähteet

* Fania All Stars LP *Delicate And Jumpy* (Island Records ILPS 9447) 1976

## Aiheesta muualla

* Fania All-Stars englanninkielisessä Wikipediassa
Artemónas

**Artemónas** (; ) on Kreikan kylä, joka sijaitsee Sífnoksen saarella. Se kuuluu hallinnollisesti Sífnoksen kuntaan, Míloksen alueyksikköön ja Etelä-Egean saarten alueeseen. Kylän väkiluku on 800 (vuonna 2011).

Artemónas sijaitsee Sífnoksen keskiosissa aivan saaren pääkylän Apollonían pohjoispuolella. Se on saaren toiseksi suurin asutus. Kylä on saanut nimensä Artemis-jumalattaresta. Sen vanha rakennuskanta edustaa venetsialaistyylistä ja uusklassista arkkitehtuuria.

Artemónas muodostaa myös laajemman kyläyhdyskunnan (Τοπική Κοινότητα Αρτεμώνος, *Topikí Koinótita Artemónos*), johon kuuluvat varsinaisen Artemónaksen kylän lisäksi Agía Marína, Cherrónisos ja Trouláki. Koko yhdyskunnan väkiluku on 934.

## Lähteet
Ástros

**Ástros** () on Kreikan kaupunki, joka kuuluu hallinnollisesti Vóreia Kynourían kuntaan, Arkadian alueyksikköön ja Peloponnesoksen alueeseen. Kaupungin väkiluku on 2&nbsp;285 (vuonna 2011). Ástros on Vóreia Kynourían kunnan kuntakeskus.

Ástros sijaitsee Peloponnesoksen niemimaan itäosassa vajaan kolmen kilometrin päässä Argoksenlahden rannasta. Se muodostaa myös laajemman kaupunkiyhdyskunnan (Δημοτική Κοινότητα Άστρους, *Dimotikí Koinótita Ástrous*), johon kuuluvat varsinaisen Ástroksen kaupungin lisäksi kylät Ágios Ioánnis, Ágios Stéfanos, Chantákia ja Várvogli sekä Loukoún luostari (*Moní Loukoús*). Koko yhdyskunnan väkiluku on 2&nbsp;408. Ástroksen ranta-asutus Parálio Ástros (väkiluku 1&nbsp;043) muodostaa erillisen kyläyhdyskunnan ja sijaitsee Argoksenlahden rannalla.

Ástroksen nähtävyyksiin lukeutuu muun muassa Ástroksen arkeologinen museo. Loukoún luostari sijaitsee noin neljän kilometrin päässä kaupungista.

## Lähteet

## Aiheesta muualla
Eloúnta

**Eloúnta** (; myös *Eloúnda*) on Kreikan kyläyhdyskunta, joka sijaitsee Kreetan saaren itäosassa. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Yhdyskunnan väkiluku on 2&nbsp;193 (vuonna 2011).

Eloúnta sijaitsee Mirampéllonlahden rannalla noin 11 kilometriä pohjoiseen Ágios Nikólaoksen kaupungista. Eloúntan kyläyhdyskunta koostuu ylemmästä (**[[Epáno Eloúnta]]**, Επάνο Ελούντα, väkiluku 115) ja alemmasta (**Káto Eloúnta**, Κάτω Ελούντα, väkiluku 86) Eloúntan kylästä sekä näiden satamakylästä nimeltä *Schísma* eli **Schísma Eloúntas** (Σχίσμα Ελούντας, väkiluku 1&nbsp;730), joka käsitetään usein Eloúntan keskukseksi. Lisäksi yhdyskuntaan kuuluvat kylät Agía Paraskeví (väkiluku 23), Epáno Pinés (35), Káto Pinés (62) ja Mavrikianó (142) sekä asumaton Spinalóngan/Kalydónin niemi- ja saarialue.

Noin viisi kilometriä Eloúntasta pohjoiseen on Plákan kylä, josta on näkymä ja yhteys Spinalóngalle. Myös Eloúntasta pääsee turistiveneellä Spinalóngalle. Kylän alueella sijaitsevat antiikin aikaisen, mereen vajonneen Oluksen kaupungin rauniot. Alueen muihin nähtävyyksiin kuuluvat bysanttilaisaikaisen basilikan rauniot sekä luostarit.

## Lähteet

## Aiheesta muualla
Emporeiós

**Emporeiós** (; myös *Emporiós*, *Emboreiós*, *Emboriós*) on Kreikan kylä, joka sijaitsee Nísyroksen saarella. Se kuuluu hallinnollisesti Nísyroksen kuntaan, Kosin alueyksikköön ja Etelä-Egean saarten alueeseen. Kylän väkiluku on 27 (vuonna 2011).

Emporeiós sijaitsee Nísyroksen kraatterin koillisreunalla noin 8 kilometriä saaren pääkylästä Mandrákista itään. Se on rakennuskannaltaan hyvin perinteinen. Kylän nähtävyyksiin kuuluu muun muassa Panagiá Kyrán luostari.

Emporeiós muodostaa myös laajemman kyläyhdyskunnan (Τοπική Κοινότητα Εμπορειού, *Topikí Koinótita Emporeioú*), johon kuuluvat varsinaisen Emporeióksen kylän lisäksi Páloin kylä sekä Ágios Antónioksen ja Strongylín saaret. Koko yhdyskunnan väkiluku on 266.

## Lähteet
Kamáres (Sífnos)

**Kamáres** (; ) on Kreikan kylä, joka sijaitsee Sífnoksen saarella. Se kuuluu hallinnollisesti Sífnoksen kuntaan, Míloksen alueyksikköön ja Etelä-Egean saarten alueeseen. Kylä on osa Apollonían kyläyhdyskuntaa. Kylän väkiluku on 245 (vuonna 2011).

Kamáres sijaitsee Sífnoksen länsirannikolla noin viisi kilometriä saaren pääkylästä Apolloníasta. Se on saaren pääsatama ja sieltä on yhteydet Pireukseen ja lähisaarille.

## Lähteet
Karavostásis

**Karavostásis** () tai **Karavostási** (Καραβοστάσι) on Kreikan kylä, joka sijaitsee Folégandroksen saarella. Se kuuluu hallinnollisesti Folégandroksen kuntaan, Thíran alueyksikköön ja Etelä-Egean saarten alueeseen. Kylän väkiluku on 87 (vuonna 2011).

Karavostásis sijaitsee Folégandroksen itäpäässä noin kolme kilometriä saaren pääkylästä Folégandroksen kylästä. Se on Folégandroksen pääsatama sekä saaren turismin keskuksia.

## Lähteet

## Aiheesta muualla
Karavostási

**Karavostási** (, ”Laivasatama”) voi viitata seuraaviin paikkoihin:

* Karavostási, kylä Nikosian alueella Kyproksella.
* Karavostásis eli Karavostási, kylä Folégandroksen saarella Kreikassa.

## Katso myös

* Karavóstamo, kylä Ikarían saarella Kreikassa.
23 (kappale)

**23** on yhdysvaltalaistuottaja Mike Will Made Itin hip hop -kappale, jonka julkaisi Interscope Records 10. syyskuuta 2013.  Se on ensimmäinen hänen debyyttialbumiltaan *Est. in 1989 Pt. 3 (The Album)* julkaistu single. Sillä vierailevat yhdysvaltalaisartistit Miley Cyrus, Wiz Khalifa ja Juicy J￼￼. 

## Tuotanto
Kappaleen on sanoittanut ja tuottanut Mike Will Made It. Sanoitukseen osallistuivat Juicy J, Khalifa, Pierre Ramon Slaughter ja Rock City. Sanoituksessa viitataan Air Jordan -kenkiin ja päihteiden viihdekäyttöön. Kappaleeseen liittyvä musiikkivideo kuvattiin Brooklynissä 26. elokuuta 2013, ja se ensiesitettiin Vevo-kanavalla 24. syyskuuta 2013. Cyrus esitti kappaleen ensimmäisen kerran Bangerz Tourin ensimmäisellä puoliskolla.

## Vastaanotto
Single saavutti Yhdysvaltain Billboard Hot 100 -listan 11. sijan sekä kansainvälisesti kohtalaisen menestyksen.  Musiikkikriitikoiden joukko jakaantui singlen arvostelussa kahtia, mikä johtui tuotannosta ja Cyrusin räppäystaidoista. Heidän mielipiteitään jakoivat kappaleen viittaukset 1990-lukuun sekä lukioon. Myös video sai pääosin ristiriitaisen vastaanoton kriitikoilta.

## Lähteet
Kardamýli

**Kardamýli** (; transl. myös *Kardamíli*) on Kreikan kylä, joka sijaitsee Mánin niemimaalla. Se kuuluu hallinnollisesti Dytikí Mánin kuntaan, Messenian alueyksikköön ja Peloponnesoksen alueeseen. Kylän väkiluku on 300 (vuonna 2011). Kardamýli on Dytikí Mánin kunnan kuntakeskus.

Kardamýli sijaitsee Peloponnesoksen niemimaan etelärannikolla ja Mánin niemimaan länsirannikolla Messenianlahden rannalla noin 35 kilometriä Kalamátasta eteläkaakkoon. Kardamýli muodostaa myös laajemman kyläyhdyskunnan (Τοπική Κοινότητα Καρδαμύλης, *Topikí Koinótita Kardamýlis*), johon kuuluvat varsinaisen Kardamýlin kylän lisäksi Agía Sofía, Kalamítsi, Kámpos ja Petrovoúni sekä Merópin saari. Koko yhdyskunnan väkiluku on 417.

Antiikin aikana samalla paikalla sijaitsi Kardamylen kaupunki, jonka nimen nykyinen kylä on säilyttänyt. Kardamyle mainitaan jo Homeroksen *[[Ilias|Iliaassa]]* yhtenä kaupungeista, jotka Agamemnon lupasi Akhilleukselle palkkioksi Troijan sotaan palaamisesta. Antiikin Kardamylen akropolis eli linnavuori sijaitsi kukkulalla, joka on aivan nykyisen kylän vieressä.

Osmanivallan aikana Kardamýliä hallitsi Troupákis-Moúrtzinos -suku, joka rakensi kylään linnoitettuja tornimaisia taloja ja oli merkittävässä roolissa Kreikan itsenäisyystaistelussa 1800-luvun alussa.

## Lähteet

## Aiheesta muualla
Kiáto

**Kiáto** () on Kreikan kaupunki, joka kuuluu hallinnollisesti Sikyónan kuntaan, Korinthian alueyksikköön ja Peloponnesoksen alueeseen. Kaupungin väkiluku on 9&nbsp;812 (vuonna 2011). Kiáto on Sikyónan kunnan kuntakeskus.

Kiáto sijaitsee Peloponnesoksen niemimaan pohjoisosassa Korintinlahden rannalla noin 21 kilometriä Kórinthoksen kaupungista luoteeseen. Antiikin aikainen Sikyonin kaupunki sijaitsi Kiátosta noin seitsemän kilometriä lounaaseen.

Kaupungissa sijaitsee Kiáton rautatieasema, josta on proastiakós-yhteys Ateenaan.

## Lähteet
Lygourió

**Lygourió** (; ; transl. myös *Ligourió*) on Kreikan kaupunki, joka kuuluu hallinnollisesti Epídavroksen kuntaan, Argoliksen alueyksikköön ja Peloponnesoksen alueeseen. Aiemmin kaupunki kuului Asklipieíon kuntaan ja vuodesta 2011 lähtien Epídavroksen kunnan Asklipieíon kunnallisyksikköön. Kaupungin väkiluku on 2&nbsp;482 (vuonna 2011). Lygourió on Epídavroksen kunnan kuntakeskus.

Lygourió sijaitsee noin 21 kilometriä Náfpliosta itäkoilliseen. Se oli lakkautetun Asklipieíon kunnan kuntakeskus. Antiikin Epidauroksen arkeologinen alue sijaitsee noin neljä kilometriä Lygouriósta itään. Kylän lähellä sijaitsevat myös niin kutsutun Lygourión pyramidin jäänteet.

## Lähteet

## Aiheesta muualla
Morfovoúni

**Morfovoúni** (; ) on Kreikan kylä, joka kuuluu hallinnollisesti Límni Plastíran kuntaan, Kardítsan alueyksikköön ja Thessalian alueeseen. Aiemmin kylä kuului Plastíraksen kuntaan ja vuodesta 2011 lähtien Límni Plastíran kunnan Plastíraksen kunnallisyksikköön. Kylän väkiluku on 485 (vuonna 2011). Morfovoúni on Límni Plastíran kunnan kuntakeskus.

Morfovoúni sijaitsee noin 15 kilometriä Kardítsasta länteen. Se muodostaa myös laajemman kyläyhdyskunnan (Τοπική Κοινότητα Μορφοβουνίου, *Topikí Koinótita Morfovouníou*), johon kuuluvat varsinaisen Morfovoúnin kylän lisäksi kylät Rachovítsa ja Rázia. Koko yhdyskunnan väkiluku on 576.

## Lähteet
Nikiá

**Nikiá** () on Kreikan kylä, joka sijaitsee Nísyroksen saarella. Se kuuluu hallinnollisesti Nísyroksen kuntaan, Kosin alueyksikköön ja Etelä-Egean saarten alueeseen. Kylän väkiluku on 61 (vuonna 2011).

Nikiá sijaitsee Nísyroksen kraatterin harjanteella saaren kaakkoisreunalla. Kylä tunnetaan ennen kaikkea hyvistä maisemistaan tulivuoren kraatterille päin. Kylän muihin nähtävyyksiin kuuluu Ágios Ioánnis Theológoksen (Pyhän Johannes Teologin) luostari.

Nikiá muodostaa myös laajemman kyläyhdyskunnan (Τοπική Κοινότητα Νικιών, *Topikí Koinótita Nikión*), johon kuuluvat varsinaisen Nikián kylän lisäksi vailla vakituista asutusta oleva Avlákin kylä sekä samoin asumattomat Pacheián ja Pergoússan saaret.

## Lähteet

## Aiheesta muualla
Starry Eyed

**Starry Eyed** on brittiläisen laulaja-lauluntekijä Ellie Gouldingin kappale. Se julkaistiin hänen ''Lights''-debyyttistudioalbumin toisena singlenä 21. helmikuuta 2010. Kappaleen sanoittivat Goulding ja Jonny Lattimer sekä tuotti Starsmith. Suorittaessaan ensimmäistä esiintymistään Yhdysvaltain televisiossa ohjelmassa ''Jimmy Kimmel Live!'' 7. huhtikuuta 2011 hän esitti "Starry Eyedin".

## Lähteet
Páloi

**Páloi** (; myös *Páli*) on Kreikan kylä, joka sijaitsee Nísyroksen saarella. Se kuuluu hallinnollisesti Nísyroksen kuntaan, Kosin alueyksikköön ja Etelä-Egean saarten alueeseen. Kylä on osa Emporeióksen kyläyhdyskuntaa. Kylän väkiluku on 239 (vuonna 2011).

Páloi sijaitsee Nísyroksen pohjoisrannikolla noin neljä kilometriä saaren pääkylästä Mandrákista itään. Se on pieni satama- ja kalastajakylä. Kylässä on terveyskylpylöitä sekä yksi saaren parhaista rannoista.

## Lähteet
Pánormos (Kálymnos)

**Pánormos** (), aiemmin *Mprostá* (Μπροστά), on Kreikan kaupunki, joka sijaitsee Kálymnoksen saarella. Se kuuluu hallinnollisesti Kálymnoksen kuntaan, Kálymnoksen alueyksikköön ja Etelä-Egean saarten alueeseen. Kaupungin väkiluku on 2&nbsp;069 (vuonna 2011).

Pánormos sijaitsee Kálymnoksen saaren länsirannikolla. Se on saaren toiseksi suurin asutus ja nykyisin lähes kasvanut yhteen saaren pääkaupungin Póthian kanssa. Kálymnoksen lentokenttä sijaitsee vuorella aivan kaupungin eteläpuolella. Kaupungin nimi oli Mprostá (myös Brostá) vuoteen 1950, jolloin se muutettiin nykyiseksi.

## Lähteet
Panormos

**Panormos** (, ) tai **Pánormos** () voi viitata seuraaviin:

## Antiikki

* Panormos, antiikin aikainen kaupunki Akhaiassa Kreikassa
* Panormos, antiikin aikainen kaupunki Megariissa Kreikassa
* Panormos, antiikin aikainen kaupunki Peparethoksen saarella eli nykyisellä Skópeloksen saarella Kreikassa
* Panormos, antiikin aikainen kaupunki Sikeliassa eli nykyisellä Sisilian saarella

## Nykyaika

* Pánormos, kaupunki Kálymnoksen saarella Kreikassa
* Pánormos, kylä Kreetan saarella Kreikassa
* Pánormos, kylä Skópeloksen saarella Kreikassa
* Pánormos, kylä Tínoksen saarella Kreikassa
* Pánormos eli Korfári ton Amygdalión, kykladisen kulttuurin aikaisen asutuksen arkeologinen kohde Náxoksen saarella Kreikassa
Káspakas

**Káspakas** () on Kreikan kylä, joka sijaitsee Límnoksen saarella. Se kuuluu hallinnollisesti Límnoksen kuntaan, Límnoksen alueyksikköön ja Pohjois-Egean saarten alueeseen. Aiemmin kylä kuului Mýrinan kuntaan ja vuodesta 2011 lähtien Límnoksen kunnan Mýrinan kunnallisyksikköön. Kylän väkiluku on 525 (vuonna 2011).

Káspakas sijaitsee Límnoksen länsiosassa noin kilometrin päässä saaren länsirannikosta ja noin viisi kilometriä pohjoiseen saaren pääkaupungista Mýrinasta. Kylä on rakennettu suojaiseen paikkaan Ágios Athanásios -vuoren juurelle niin, ettei se näy merelle. Kylän tunnetuin nähtävyys on Ágios Ioánniksen ranta aaltojen synnyttämine kalliomuodostelmineen.

Káspakas muodostaa myös laajemman kyläyhdyskunnan (Τοπική Κοινότητα Κάσπακα, *Topikí Koinótita Káspaka*), johon kuuluvat varsinaisen Káspakaksen kylän lisäksi Ágios Ioánnis, Gáli ja Limenária. Koko yhdyskunnan väkiluku on 792.

## Lähteet
Katápola

**Katápola** () on Kreikan kylä, joka sijaitsee Amorgóksen saarella. Se kuuluu hallinnollisesti Amorgóksen kuntaan, Náxoksen alueyksikköön ja Etelä-Egean saarten alueeseen. Kylän väkiluku on 134 (vuonna 2011).

Katápola sijaitsee Amorgóksen länsirannikolla. Se on saaren pääsatama ja sijaitsee noin kuusi kilometriä länteen saaren pääkylästä Amorgóksen kylästä eli Chórasta. Kylän rakennuskanta koostuu tyypillisistä valkoisista kykladisista taloista. Kylässä on myös venetsialaisaikainen linnoitus. Alueen nähtävyyksiin kuuluu myös minolais- ja mykeneläisaikaisia jäänteitä.

Katápola muodostaa myös laajemman kyläyhdyskunnan (Τοπική Κοινότητα Καταπόλων, *Topikí Koinótita Katapólon*), johon kuuluvat varsinaisen Katápolan kylän lisäksi kylät Christouláki, Léfkes, Nerá, Péra Rachídi, Rachídi ja Xylokeratídi sekä saaret Áno Antikéri ja Káto Antikéri. Koko yhdyskunnan väkiluku on 595.

## Lähteet

## Aiheesta muualla
Pláka (Lasíthi)

**Pláka** () on Kreikan kylä, joka sijaitsee Kreetan saaren itäosassa. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kylän väkiluku on 94 (vuonna 2011).

Pláka sijaitsee Mirampéllonlahden rannalla noin 16 kilometriä Ágios Nikólaoksen kaupungista ja noin 5 kilometriä Eloúntan kylästä pohjoiseen. Se on osa Vrouchásin kyläyhdyskuntaa. Pláka on alun perin kalastajakylä. Spinalóngan saari sijaitsee Plákan edustalla. Kylä on toiminut yhteyssatamana saarelle sen ollessa leprasiirtolana ja nykyisin kylästä pääsee saarelle päivittäin turistiveneillä.

Pláka tunnetaan myös yhtenä kreikkalaisen televisiosarja *[[Saari (televisiosarja)|Saaren]]* (*To Nisí*) tapahtuma- ja kuvauspaikoista Spinalóngan saaren ja Epáno Eloúntan kylän ohella.

## Lähteet
Póros (Kefaloniá)

**Póros** () on Kreikan kylä, joka sijaitsee Kefalonián saarella. Se kuuluu hallinnollisesti Argostólin kuntaan, Kefalonián alueyksikköön ja Jooniansaarten alueeseen. Kylän väkiluku on 930 (vuonna 2011).

Póroksen kylä sijaitsee Kefalonián saaren kaakkoisosassa saaren itärannikolla. Kylä on yksi Kefalonián satamista ja sieltä on yhteys muun muassa Kyllíniin Peloponnesoksen länsirannikolle sekä kesäisin myös Zákynthoksen saarelle.

Póros muodostaa myös laajemman kyläyhdyskunnan (Δημοτική Κοινότητα Πόρου, *Dimotikí Koinótita Pórou*), johon kuuluvat varsinaisen Póroksen kylän lisäksi kylät Asprogérakas, Kampitsáta, Ríza ja Tzanáta sekä Moní Yperagías Theotókou Átrou -luostari. Koko yhdyskunnan väkiluku on 1&nbsp;176.

Aiemmin kylä kuului Eleiós-Prónnoin kuntaan ja vuosina 2011–2019 Kefalonián kuntaan ja sen Eleiós-Prónnoin kunnallisyksikköön.

## Lähteet

## Aiheesta muualla
Pórto Germenó

**Pórto Germenó** () eli **Aigósthena** (Αιγόσθενα) on Kreikan kylä, joka kuuluu hallinnollisesti Mándra-Eidyllían kuntaan, Länsi-Attikan alueyksikköön ja Attikan alueeseen. Aiemmin kylä kuului Vílian kuntaan ja vuodesta 2011 lähtien Mándra-Eidyllían kunnan Vílian kunnallisyksikköön. Kylän väkiluku on 80 (vuonna 2011).

Pórto Germenó sijaitsee Attikan länsiosassa Korintinlahden koillisrannalla ja Kithairon-vuoren eteläpuolella. Se on perinyt virallisen nimensä Aigósthena antiikin aikaiselta Aigosthenan kaupungilta, joka sijaitsi sen alueella. Lähellä kylää on Aigosthenan linnoitus, joka on rakennettu 300- tai 200-luvulla eaa. Se on yksi parhaiten säilyneistä antiikin aikaisista linnoituksista. Muihin alueen nähtävyyksiin kuuluvat 400-luvulla rakennetun basilikakirkon sekä keskiaikaisen luostarin rauniot.

## Lähteet
Rude Boy (kappale)

**Rude Boy** on barbadoslaislaulaja Rihannan kappale hänen neljänneltä, Rated R-studioalbumilta. Sen julkaisi Def Jam Reordings albumin kolmantena singlenä 19. helmikuuta 2010. Rihanna sanoitti kappaleen yhdessä StarGaten, Ester Deanin, Makeba Riddickin sekä Rob Swiren kanssa, joista Swire myös tuotti kappaleen yhdessä StarGaten kanssa. "Rude Boy" on ylätempoinen kappale, joka ottaa elementtejä dancehallista sekä raggamuffinista. Kappale sai musiikkikriitikoilta vaihtelevia vastaanottoja ristiriitaisista positiivisiin; joidenkin kutsuessa sitä albumin kohokohdaksi, niin toiset taas kritisoivat Rihannan "monotonista" ja "jäistä" laulusuoritusta.

"Rude Boy" saavutti Yhdysvaltain Billboard Hot 100 -listan kärjen viideksi peräkkäiseksi viikoksi sen neljännellä listaviikolla ja se oli Rihannan kuudes Yhdysvaltain singlelistalla ensimmäisen sijan saavuttanut single. Se oli kansainvälisesti kaupallinen menestys saavutettuaan listan kärkisijan Australiassa sekä pääsi viiden parhaan joukkoon Saksassa, Unkarissa, Irlannissa, Uudessa-Seelannissa, Norjassa, Puolassa, Slovakiassa sekä Isossa-Britanniassa. Kappaleeseen liittyvällä Melina Matsoukasin ohjaamalla musiikkivideolla nähdään greenscreen tekniikoita sekä lisättyä rekvisiittaa kuten täytettyä leijonaa ja seepraa. Rihanna esitti kappaleen livenä ensimmäisen kerran Pepsi Super Bowl Fan Jam-tapahtumassa Miamin South Beachillä sekä myöhemmin The Ellen DeGeneres Showssa ja Alan Charr: Chatty Manissä. "Rude Boy" oli mukana myös Rihannan Last Girl on Earth, Loud ja Diamonds Tourilla.

## Lähteet
Markópoulo

**Markópoulo** () voi viitata seuraaviin paikkoin Kreikassa:

* Markópoulo Mesogaías, kaupunki ja kunta Itä-Attikan alueyksikössä Attikan alueella
* Markópoulo Oropoú, kaupunki Oropóksen kunnassa Itä-Attikan alueyksikössä Attikan alueella
Pórto Ráfti

**Pórto Ráfti** (), virallisesti **Liménas Markopoúlou** (; ) on Kreikan kaupunki, joka kuuluu hallinnollisesti Markópoulo Mesogaíaksen kuntaan, Itä-Attikan alueyksikköön ja Attikan alueeseen. Kaupungin väkiluku on 9&nbsp;686 (vuonna 2011).

Pórto Ráfti on Markópoulon kaupungin satama ja sijaitsee Attikan itärannikolla Ráftin lahden ympärillä. Antiikin aikana sen tienoilla sijaitsivat Prasiain, Steirian ja Myrrhinuksen demokset. Pórto Ráfti oli ennen yksi Itä-Attikan tärkeimmistä satamakaupungeista, mutta sen satama ei ole enää laajamittaisessa käytössä ympäristöongelmien vuoksi.

Kaupungin edustalla sijaitsevat saaret Práso, Ráftis, Raftopoúla ja Koróni.

## Lähteet

## Aiheesta muualla

* Porto Rafti. Kaupungin turismisivut.
Pélekas

**Pélekas** () on Kreikan kylä, joka sijaitsee Korfun saarella. Se kuuluu hallinnollisesti Keski-Korfun ja Diapontisten saarten kuntaan, Korfun alueyksikköön ja Jooniansaarten alueeseen. Aiemmin kylä kuului Parélioin kuntaan ja vuodesta 2011 lähtien Korfun kunnan Parélioin kunnallisyksikköön. Kylän väkiluku on 405 (vuonna 2011).

Pélekaksen kylä sijaitsee Korfun keskiosissa noin 13 kilometriä saaren pääkaupungista Korfusta lounaaseen ja noin kilometrin päässä saaren länsirannikosta. Kylä sijaitsee kukkulalla josta on hyvä näköala sekä koko saarelle että merelle. Saksan keisari Vilhelm II rakennutti kylään näköalapaikan, joka tunnetaan nimellä ”Keisarin valtaistuin”.

Pélekas muodostaa myös laajemman kyläyhdyskunnan (Τοπική Κοινότητα Πέλεκα, *Topikí Koinótita Péleka*), johon kuuluvat varsinaisen Pélekaksen kylän lisäksi kylät Ágios Onoúfrios, Avrámis, Glyfáda, Kokkinógeia ja Plakotó sekä Moní Yperagías Theotókou Myrtidíon -luostari. Koko yhdyskunnan väkiluku on 612.

## Lähteet

## Aiheesta muualla

* Pelekas.com. Kylän turismisivusto.
Perachóra

**Perachóra** () on Kreikan kylä, joka sijaitsee Korintin kannaksella. Se kuuluu hallinnollisesti Loutráki-Perachóra-Ágioi Theódoroin kuntaan, Korinthian alueyksikköön ja Peloponnesoksen alueeseen. Aiemmin kylä kuului Loutráki-Perachóran kuntaan ja vuodesta 2011 lähtien Loutráki-Perachóra-Ágioi Theódoroin kunnan Loutráki-Perachóran kunnallisyksikköön. Kylän väkiluku on 1&nbsp;141 (vuonna 2011).

Kylän nimi on muodostunut ilmaisusta *Peraía Chóra* (Περαία Χώρα), suomeksi ”Toisella puolella oleva maa”. Kylä on vastakkaisella puolella suhteessa antiikin Korintin kaupunkiin. Perachóran Heraion, antiikin aikainen Hera Limenian ja Hera Akraian pyhäkköalue, sijaitsee noin kahdeksan kilometriä kylästä länteen. Alueella on saattanut toimia oraakkeli.

## Lähteet

## Aiheesta muualla
Poison (Nicole Scherzingerin kappale)

**Poison** on yhdysvaltalaisn laulaja-lauluntekijä Nicole Scherzingerin kappale hänen Killer Love-debyyttialbumilta. Se julkaistiin albumin ensimmäisenä singlenä 25. lokakuuta 2010. Kappaleen tuottivat RedOne, BeatGeek sekä Jimmy Joke ja se on selvästi erilainen Scherzingerin aiempiin soolouran julkaisuihin verrattuna. "Poison" on varustettu voimakkailla syntetisaattoreilla sekä pulssaavalla dancepopbiitillä. Se julkaistiin digitaalisesti kahden raidan latauksena sekä seitsemän raidan remix extended playillä.

"Poison" on saanut yleisesti ottaen pääosin positiivisen vastaanoton monilta musiikkikriitikoilta jotka yllättyivät hänen uudesta äänestä sekä kappaleella esiin tulevasta energiasta kun taas jotkut kokivat kappaleen olevan liian yleinen. Shwerzinger esitti "Poisonin" livenä The X Factorin seitsemännellä tuotantokaudella 28. marraskuuta 2010. Sekä ohjeman tuomaristo että studioyleisö antoivat hänelle raikuvat suosionosoitukset.

Kappaleeseen liittyvällä Joseph Kahnin ohjaamalla musiikkivideolla nähdään naissupersankarin roolissa sekä vaihtelemassa persoonallista rooliaan hyvän ja pahan tytön välillä. Kappale sisältää samanlaisuuksia toisen Kahnin ohjaaman, Britney Spearsin kappaleen Toxic kanssa. "Poison" saavutti Britannian singlelistan kolmannen sijan, muodostuen Scherzingerin toiseksi menestyneimmäksi kappaleeksi sooloartistin uralla. Tämän lisäksi kappale saavutti listan seitsemännen sijan Irlannissa, jossa siitä myös tuli hänen korkeimmalle sijoittunut single. Kappale saavutti listan ensimmäisen sijan myös Skotlannissa joka oli Scherzingerin ainoa maailmanlaajuisesti ensimmäisen sijan saavuttanut single. 

## Lähteet
Niclas Grönholm (autourheilija)

**Niclas Grönholm** (s. 29. toukokuuta 1996) on suomalainen autourheilija. Hän on Marcus Grönholmin poika ja Ulf Grönholmin pojanpoika. Grönholm on ajanut muun muassa jokamiehenluokkaa, Crosscartia sekä rallicrossia. Hän on rallicrossin nelinkertainen MM-mitalisti.

Grönholm voitti kaudella 2014 Rallicrossin SM-pronssia Autokrossi-luokassa. Kaudella 2015 hän voitti Suomen mestaruuden Super Car -luokassa. Kaudella 2017 Grönholm ajoi rallicrossin MM-sarjaa isänsä johtamassa GRX-tallissa.

Grönholm ajoi ensimmäisen MM-rallinsa Italiassa kauden 2020 viimeisessä rallissa joulukuussa MRC Sport -tallin Škoda Fabia WRC -autolla, mutta joutui keskeyttämään rallin.

Kesäkuussa 2019 Grönholm voitti ensimmäisen rallicrossin MM-osakilpailun Norjassa Hyundailla. Syyskuussa 2021 Grönholm ajoi Latviassa uransa neljännen MM-osakilpailuvoiton rallicrossissa Hyundai i20-autolla. Grönholm on sijoittunut rallicrossin MM-sarjassa kolmanneksi vuosina 2021–2023 ja toiseksi 2025. Kaudella 2024 hän ajoi CE Dealer Teamin täyssähköisellä PWR RX1e -autolla kun osa kilpailijoista ajoi polttomoottoriautolla.

Grönholm ajoi rallin SM-sarjassa Co-Motorsportin Škoda Fabia R5 -autolla kaudella 2022 ja 2024. Kaudella 2023 autona oli Citroënin Rally2-luokan auto. Kaudella 2024 Grönholmin kartanlukijana toimi Kristian Temonen kun aiemmin kartanlukijana toiminut Antti Linnaketo siirtyi Leevi Lassilan kartanlukijaksi.

Grönholm on suomenruotsalainen.

## Lähteet
Peer Kluge

**Peer Kluge** (s. 22. marraskuuta 1980 Frankenberg) on saksalainen jalkapalloilija, pelipaikaltaan keskikenttäpelaaja. Hän edustaa kaudella 2014–2015 3. Ligassa pelaavaa DSC Arminia Bielefeldiä.

Kluge aloitti jalkapallon pelaamisen vuonna 1987 Chemnitzer FC:ssä, jossa hän nousi ammattilaiseksi ja pelasi aina vuoteen 2001 asti. Hän on pelannut Bundesliigassa 220 ottelua edustaen Borussia Mönchengladbachia, 1. FC Nürnbergiä, FC Schalke 04:ää ja Hertha BSC:tä. 2. Bundesliigassa hän on pelannut 97 ottelua Chemnitzer FC:ssä, 1. FC Nürnbergissä ja Hertha BSC:ssä. Kluge voitti Saksan cupin Schalke 04:ssä kaudella 2010–2011.

## Lähteet
Kaarle Kurki-Suonio

**Kaarle Veikko Johannes Kurki-Suonio** (s. 28. tammikuuta 1933 Hämeenlinna) on suomalainen fyysikko ja Helsingin yliopiston professori emeritus.

## Ura
Kurki-Suonio on tutkinut kristallografiaa, erityisesti kiteitä ja elektronijakaumaa kiteissä. Hän toimi 1960-luvulla Helsingin yliopiston fysiikan dosenttina. Apulaisprofessoriksi hänet nimitettiin vuonna 1969, yli­määräiseksi professoriksi 1973 ja varsinaiseksi professoriksi 1977. Helsingin yliopiston fysiikan laitoksen esimiehenä hän toimi vuosina 1984–1988.

Professorina Kurki-Suonio keskittyi erityisesti fysiikan opettajien koulutukseen. Hän on myös laatinut fysiikan oppi­kirjoja sekä lukion että yliopiston käyttöön, osan niistä yhdessä toisen puolisonsa Riitta Kurki-Suonion kanssa. Hän on laatinut myös fysiikan asemaa koulujen oppi­aineena, sen opetus­menetelmiä ja opetukseen liittyviä ongelmia käsittelevän teoksen *Fysiikan merkitykset ja rakenteet*. Vuonna 2012 hänelle myönnettiin Suomen tietokirjailijat ry:n Oppikirjailijapalkinto.

## Sivu- ja luottamustoimet
Kurki-Suonio toimi Suomen fyysikkoseuran puheenjohtajana 1965–1967. Hän toimi myös Arkhimedes-lehden toimittajana 1970–1987, osan ajasta lehden vara­pää­toimittajana. Hän on toiminut myös Valtion tiedekomitean jäsenenä ja 1971–1978 Helsingin seurakuntayhtymän kirkkovaltuuston sekä 1968–1979 Lautta­saaren seura­kunnan kirkkoneuvoston jäsenenä. Vuosina 1981–1987 Kurki-Suonio oli Kristallografian Kansainvälisen Unionin (IUCr)  pääsihteeri. Kurki-Suonio on pitänyt myös esitelmiä ja julkaissut lehti­kirjoituksia, joissa hän on pohdiskellut luonnon­tieteen ja kristin­uskon suhdetta toisiinsa. Hänen mukaansa ne eivät oikein ymmärrettyinä ole ristiriidassa keskenään.

## Suku ja perhe
Kurki-Suonio kuuluu Krohnin sukuun, jonka jäsenistä osa on suomalaistanut nimensä Kurki-Suonioksi. Hänen vanhempansa olivat lääkäri Ensio Kurki-Suonio sekä pianisti ja kirjailija Aino Kurki-Suonio (o.s. Vartia). Kurki-Suonion ensimmäinen puoliso vuosina 1954–1985 oli Tarja o.s. Ruokosalmi, toinen vuosina 1986–1998 filosofian lisensiaatti Riitta Kurki-Suonio, o.s. Sälke. Ensimmäisestä avioliitostaan hänellä on neljä, jälkimmäisestä kaksi lasta. Kaarle Kurki-Suonion veli on tietojenkäsittelytieteen emeritusprofessori Reino Kurki-Suonio.

## Julkaisut
* Kvantti-kirjasarja, lukion oppikirjoja:
** 
** 
** 
* 
* Yliopiston oppikirjasarja:
** 
** 
** 
* 
* Galilei-kirjasarja, lukion oppikirjoja:
** 
** 
** 
** 
** 
** 
** 
** 

## Lähteet

## Aiheesta muualla
* 
*
Peter Niemeyer

**Peter Niemeyer** (s. 22. marraskuuta 1983 Mettingen) on saksalainen entinen jalkapalloilija, pelipaikaltaan keskikenttäpelaaja. Hän edustaa kaudella 2014–2015 Bundesliigassa pelaavaa Hertha BSC:tä. Niemeyer on 191 senttimetriä pitkä ja painaa 83 kilogrammaa.

Niemeyer aloitti ammattilaisuransa Alankomaiden Eredivisien FC Twentessä, jossa hän pelasi vuosina 2002–2007. Tammikuussa 2007 Niemeyer siirtyi Bundesliigan Werder Bremeniin, jossa hän saavutti UEFA-cupin toisen sijan kaudella 2008–2009 sekä Saksan cup -mestaruuden 2008–2009 ja cupin toisen sijan 2009–2010. Bundesliigassa hän kuitenkin pelasi kolmen ja puolen kauden aikana vain 32 ottelua. Kesällä 2010 Niemeyer siirtyi Hertha BSC:hen, jossa hän on saanut selvästi enemmän vastuuta pelaten ensimmäisten neljän kautensa aikana 104 sarjaottelua.

## Lähteet
Jar of Hearts

**Jar of Hearts** on yhdysvaltalaisen laulaja-lauluntekijä Christina Perrin kappale. Se julkaistiin iTunesissa digitaalisesti ladattavana 27. heinäkuuta 2010. Kappale on mukana Perrin debyytti-EP:llä "The Ocean Way Sessions" sekä hänen *[[Lovestrong]]*-debyyttialbumillaan.

Kappaleen sanoittivat Christina Perri, Drew Lawrence sekä Barrett Yeretsian. Perri sai idean kappaleeseen siitä, kun hänen entinen ihastuksensa halusi herättää hajonneen suhteen henkiin.  Perri esitti kappaleensa ensi kerran televisio-ohjelmassa Tanssi jos osaat. Sen jälkeen kappale julkaistiin iTunesissa, jossa se nousi viikossa kahdenkymmenen parhaan joukkoon.

## Vastaanotto
Perrillä ei ollut kappaleen julkaisun aikaan levytyssopimusta, mikä aiheutti runsaasti kyseenalaistavaa keskustelua kriitikkojen kesken, jotka muutoin kehuivat kappaletta. Se pääsi Yhdysvalloissa ja Kanadassa virallisten singlelistojen 17. ja 21. sijalle. Kappaletta ladattiin julkaisuviikkonsa aikana 47 500 kertaa.

"Jar of Hearts" julkaistiin Isossa-Britanniassa vuonna 2011, ja se pääsi Britannian singlelistan neljännelle sijalle. Siitä tuli Isossa-Britanniassa sen vuoden 11. myydyin single. Se vietti yhteensä 31 viikkoa 40 parhaan joukossa sekä 48 viikkoa 75 parhaan joukossa. Myöhemmin kappale palkittiin platinalla sen myytyä 600 000 kopiota. Lokakuun 2014 puoliväliin mennessä kappaletta oli myyty Isossa-Britanniassa yhteensä 980 000 kopiota. Se saavutti multiplatinaa vuoden 2018 alussa.

## Lähteet
Sukunimet (kirja)

**Sukunimet** on Pirjo Mikkosen ja Sirkka Paikkalan kirjoittama ja Otavan kustantama hakuteos, joka esittelee suomalaisia sukunimiä. Alun perin se julkaistiin vuonna 1984 Suomen kielen sanakirjojen 6. osassa *Suomalainen nimikirja*, joka sisältää myös Kustaa Vilkunan etunimikirjan *[[Etunimet (kirja)|Etunimet]]*. Kirjasta otettiin vuonna 1985 eripainos nimellä *Suuri suomalainen nimikirja*, ja tästä ilmestyi vuonna 1988 uudistettu laitos *Uusi suomalainen nimikirja*. Vuonna 1992 teoksen sukunimiosa ilmestyi erikseen nimellä *Sukunimet* ja seuraavana vuonna nimellä *Suomalaiset sukunimet*. Vuonna 1996 Pirjo Mikkosen ja Sirkka Paikkalan sukunimikirja sekä Kustaa Vilkunan Etunimet-kirja ilmestyivät taas samoissa kansissa, tällä kertaa nimellä *Joka kodin suuri nimikirja*. Sukunimet-kirjan vuonna 2000 ilmestyneestä kolmannesta laitoksesta 93&nbsp;% suomalaista nimeä kantavista löytää tietoja sukunimestään.

## Lähteet
Jacques Burger

**Jacques Burger** (s. 29. heinäkuuta 1983 Windhoek) on namibialainen rugby union -pelaaja. Hän edustaa Englannin valioliigassa pelaavaa Saracens FC:tä. Burger on 188 senttimetriä pitkä ja painaa 105 kilogrammaa.

## Seurajoukkueura
Burgerin ensimmäinen seura oli Etelä-Afrikan sarjan Griquas, jota hän edusti vuodet 2005-2007. Vuodet 2007-2008 Burger edusti Ranskan alasarjoissa pelannutta Aurillacia. Vuonna 2008 Burger palasi takaisin Etelä-Afrikkaan, jossa hän edusti Blue Bullsia vuodet 2008-2010 tehden 25 pelaamassaan ottelussa kymmenen maalia. 

Vuonna 2010 Burger siirtyi Englannin valioliigan Saracens FC:hen, jonka paidassa hän voitti kaudella 2010-2011 Englannin mestaruuden. Hänet valittiin tuolla kaudella fanien vuoden pelaajaksi.

## Maajoukkueura
Burger on pelannut Namibian maajoukkueesta vuodesta 2004 asti ja toimii nykyisin myös sen kapteenina. Hän on pelannut maajoukkueessa 30 ottelua tehden 25 maalia. Vuoden 2011 MM-kilpailuissa hänet valittiin turnauksen viiden parhaan pelaajan joukkoon.

## Lähteet

## Aiheesta muualla
* http://www.espnscrum.com/scrum/rugby/player/15386.html
Club Can’t Handle Me

**Club Can’t Handle Me** on yhdysvaltalaisräppäri Flo Ridan kappale, jolla vierailee ranskalainen DJ David Guetta sekä Nicole Scherzinger (joka on kreditoimaton). Se julkaistiin digitaalisesti ladattavana singlenä iTunesissa 28. kesäkuuta 2010 elokuvan Step Up 3D soundtrack-albumin johdantosinglenä ja se on sisällytetty myös Flo Ridan kolmannelle, Only One Flo (Part 1)-studioalbumille.

Kappale saavutti listan kärjen Irlannissa, Puolassa, Portugalissa sekä Isossa-Britanniassa ja pääsi viiden parhaan joukkoon Australiassa, Belgian Flanderissa, Kanadassa, Suomessa, Saksassa, Uudessa-Seelannissa sekä Alankomaissa. Yhdysvalloissa kappale pääsi Billboard Hot 100 -listan sijalle yhdeksän. Joulukuussa 2013 kappaletta oli myyty Yhdysvalloissa yli kolme miljoonaa kopiota. Kappaleen musiikkivideo kuvattiin Los Angelesissä ja sen ohjasi Marc Klasfeld.

## Lähteet
I Like It

**I Like It** on espanjalaislaulaja Enrique Iglesiasin kappale hänen ensimmäiseltä monikieliseltä studioalbumilta *[[Euphoria (Enrique Iglesiasin albumi)|Euphoria]]*. Sillä vierailee yhdysvaltalaisräppäri Pitbull. Molemmat artistit sanoittivat tämän electropop-kappaleen yhdessä RedOnen kanssa, joka myös tuotti sen. Kappale sisältää samplen Lionel Richien vuonna 1983 julkaistusta kappaleesta "All Night Long (All Night)". "I Like It" julkaistiin singlenä 3. toukokuuta 2010. Kappale oli myös mukana MTV:n tositelevisiosarjassa *[[Jersey Shore]]*. Versio jossa Pitbull ei ole mukana, löytyy myös *Euphorian* kansainväliseltä julkaisulta. Kappale julkaistiin myös *Jersey Shoren* soundtrack-levyn ensimmäisenä singlenä. Se oli myös Airtel 2010 Champions League Twenty20:n virallinen kappale. Se on myynyt jo pelkästään Yhdysvalloissa neljä miljoonaa,  sekä maailmanlaajuisesti yli kuusi miljoonaa kappaletta.

## Lähteet
Matthias Castreen

**Matthias "Castrenius" Castreen**  (3. helmikuuta 1693 Virrat − 22. kesäkuuta 1771 Paltamo) oli Kajaanin kihlakunnan kruununvouti ja Kajaanin pormestari. Castreen oli tunnetun pohjalais-kainuulaisen Castrénin pappis- ja lakimiessuvun kantaisä. Hänen isänsä oli Pälkäneen kirkkoherra Olaus Castrenius.

Opiskeltuaan Turun akatemiassa Castreen siirtyi suuren Pohjan sodan sytyttyä Tukholmaan ja antautui sotilasuralle. Hän palveli sekä laivastossa että tykistössä. Castreen jäi tanskalaisten vangiksi 1715, mutta onnistui pakenemaan. Vuodesta 1716 hän palveli Pohjanmaan jalkaväkirykmentissä ja yleni vääpeliksi. Castreen oli harvoja suomalaisia karoliineja, jotka selvisivät hengissä Karl Gustaf Armfeltin epäonnisella sotaretkellä Norjan tuntureilla talvella 1718−1719. Vuonna 1740 kuningas ylensi hänet luutnantiksi.

Vuonna 1725 Matthias Castreen sai nimityksen Kajaanin kihlakunnan kruununvoudiksi ja seuraavana vuonna myös Kajaanin pormestariksi. Hän vastasi kihlakuntansa itäisen rajan puolustuksesta ja rajan yli tapahtuvasta kanssakäymisestä ja kaupasta. Hän onnistui pitämään alueen rauhallisena ja solmimaan hyvät neuvotteluyhteydet venäläisiin paikallisviranomaisiin. Castreen kehitti kihlakuntansa taloudellisia oloja edistämällä maanviljelystä, karjanhoitoa sekä tervan tuotantoa. Kansanopetuksen tehostamiseksi hän myötävaikutti Kuhmon kappeliseurakunnan perustamiseen vuonna 1754. Matthias Castreenia voidaan pitää Kainuun alueen vaikutusvaltaisimpana virkamiehenä 1700-luvulla.

Matthias Castreenin poikia olivat tuomari Christer Castrén, joka seurasi isäänsä kruununvoutina ja pormestarina, sekä Kemin kirkkoherra Eric Castrén. Matthias Castreen oli 1900-luvulla Suomen pääministereinä toimineiden Kaarlo Castrénin ja Urho Castrénin yhteinen esi-isä: Kaarlo oli Christerin ja Urho Ericin pojanpojanpojanpoika.

## Lähteet
Sober (Pinkin kappale)

**Sober** on yhdysvaltalaisen laulaja-lauluntekijä Pinkin kappale, joka julkaistiin *[[Funhouse]]*-studioalbumilla ja sitä ennen singlenä. Sen sanoittivat Pink ja Kara DioGuardi, missä avustivat Nate "Danja" Hills sekä Marcella Araica. Tuotannosta vastasivat Danja, Tony Kanal ja Jimmy Harry. Kappale julkaistiin albumin toisena singlenä: ensin digitaalisesti ladattavana 31. lokakuuta 2008 ja myöhemmin Yhdysvaltain radiokanavilla 1. joulukuuta 2008. Tyylilajiltaan voimapopiksi laskettava kappale kertoo juhlimisesta selvin päin, joka laulun mukaan olisi hyvä valinta.

Kappale sai pääosin myönteisen vastaanoton musiikkikriitikoilta, joiden mukaan kappale oli sydämellinen ja joista osa kehui sen sanallista sisältöä. Muutamat kriitikot kuitenkin hylkäsivät kappaleen sanomalla sitä tyyliltään lähes samanlaiseksi, kuin mitä Pinkin aiemmat kappaleet olivat olleet. Myöhemmin vuonna 2010 kappale voitti Grammy-palkinnon kategoriassa "Paras naispoplaulajan esitys". Kaupallisesti "Sober" oli listamenestys noustessaan kymmenen parhaan joukkoon yli kolmessatoista valtiossa samalla, kun se Yhdysvalloissa pääsi Billboardin Hot 100 -listalla 20 parhaan joukkoon ja Adult Top 40 -listan kärkeen. Kappaleeseen liittyvän musiikkivideon ohjasi Jonas Åkerlund. Videolla näytetään Pink juhlimassa kaksoisolentonsa kanssa.

## Lähteet